paragraph_text: Godine 1884. stupio je u pučku školu koju je završio 1889., kada je nastavio pohađati sedmogodišnju Veliku realku. Nakon mature godinu je dana pohađao Višu tehniku u Beču. Zaposlio se na radnom mjestu sudskog činovnika te je, nakon 25 godina službe, umirovljen 1922. Svoje je radove objavljivao u raznim listovima, dnevnicima, tjednicima, većinom splitskim. Često ih je objavljivao pod inicijalima, odnosno pseudonimima. Uređivao je par periodičnih listova (Grom, Splitski krnjeval, Ježinac, Primorska pošta,...).Vojmil Rabadan: MARKO UVODIĆ: LIBAR ODABRANIH PROZA (Odabrao i priredio Zdravko Mužinić, Šibenik 1973) Čakavska rič: Polugodišnjak za proučavanje čakavske riječi, Vol. IV No. 2, 1974. (pristupljeno 16. prosinca 2019.)